
**PRORAČUN 2025.**



***Vodič za građane***

**Proračun Bjelovarsko – bilogorske županije**

Vodič za građane proračuna Bjelovarsko-bilogorske županije za 2025. godinu pripremljen je kako bismo Vas što bolje upoznali s najvažnijim dokumentom potrebnim za funkcioniranje naše Županije te Vam približili stanje financija naše Županije. Na razumljiv i slikovit način prikazani su najvažniji planirani godišnji prihodi i primitci i svi rashodi i izdatci Županije te planovi i aktivnosti korištenja županijskog novca u 2025. godini.

Bjelovarsko–bilogorska županija nalazi se na sjeverozapadu Hrvatske te zauzima površinu od 2.652 km2 , odnosno 3,03% ukupne površine Hrvatske. Broj stanovnika Županije prema posljednjim podacima iznosi 102,295 (2021.) ili 3% ukupnog stanovništva Republike Hrvatske. Županiju čini 5 gradova te 18 općina. Gospodarsko, kulturno i političko središte Županije je grad Bjelovar u kojem se nalaze i brojne institucije. Ostali gradovi Daruvar, Čazma, Garešnica i Grubišno Polje svojim posebnostima i specifičnostima u gospodarskom i društvenom životu daju cjelovitu sliku područja Bjelovarsko – bilogorske županije. U Županiji je 18 općina u kojima je cilj ojačati gospodarski potencijal i društveni život.

Županija posluje u skladu sa Planom razvoja Bjelovarsko – bilogorske županije 2022-2027. Određivanje i pripremanje proračunskih sredstava ovisi o tome što želimo ostvariti u proračunskoj godini, ciljanoj vrijednosti te aktivnostima koje moramo provesti sukladno ograničenim resursima u određenoj godini te dugoročnim planovima i projektima. Proračun je temeljni financijski dokument kojim se utvrđuju programi, projekti i aktivnosti koji se pokreću sa svrhom ostvarenja ciljeva za sljedeće razdoblje.

Organizacijska struktura po upravnim odjelima :

* Služba ureda župana
* UO za pravne i zajedničke poslove
* UO za financije
* UO za gospodarski razvoj i komunalne djelatnosti
* UO za prostorno uređenje, gradnju, zaštitu okoliša i zaštitu prirode
* UO za poljoprivredu
* UO za društvene djelatnosti i obrazovanje
* UO za zdravstvo, demografiju i mlade
* UO za poslove Državne uprave
* Služba za unutarnju reviziju

***Definicija Proračuna***

Proračun je plan prihoda i rashoda za određeno vremensko razdoblje. Sastoji se od prihoda i primitaka te rashoda i izdataka za sljedeće dvije godine. Proračun je prikaz navedenih stavki u fiskalnoj godini, odnosno razdoblju od 12 mjeseci od početka do kraja godine. Proračun je reguliran Zakonom o proračunu.

Načela proračuna kojih se potrebno pridržavati prilikom donošenja proračuna su:

* načelo jedinstva i točnosti
* načelo proračunske godine
* načelo višegodišnjeg planiranja
* načelo uravnoteženosti
* načelo obračunske jedinice
* načelo univerzalnosti
* načelo specifikacije
* načelo dobrog financijskog upravljanja
* načelo transparentnosti

***Kako se donosi proračun?***

* Župan dostavlja Prijedlog proračuna predstavničkom tijelu najkasnije do 15. studenog tekuće godine za narednu kalendarsku godinu.
* Županijska skupština Bjelovarsko-bilogorske županije donosi Proračun za narednu godinu najkasnije do kraja tekuće godine.
* Ako se ne usvoji Proračun na kraju tekuće godine za narednu godinu, donosi se odluka o privremenom financiranju.

***Struktura Proračuna***

Proračun se sastoji od općeg i posebnog dijela te Odluke o izvršavanju Proračuna.

**Opći dio** **proračuna** čini račun prihoda i rashoda te račun financiranja, odnosno sastoji se od strukture prihoda i primitaka te rashoda i izdataka po vrstama.

**Posebni dio** **proračuna** sastoji se od plana rashoda i izdataka koji se financiraju i definirani su po programima, aktivnostima i projektima. U ovom dijelu proračuna, rashodi i izdaci raspoređeni su u razdjele koje u Proračunu Bjelovarsko – bilogorske županije čine upravni odjeli. Unutar svakog odjela nalaze se programi, projekti i aktivnosti koje se planiraju financirati te su u nadležnosti pojedinog upravnog odjela.

**Odluka o izvršavanju proračuna** je pravni akt koji donosi predstavničko tijelo uz proračun za određenu proračunsku godinu. Ova odluka propisuje detaljna pravila, uvjete i postupke za realizaciju prihoda i rashoda iz proračuna, kao i upravljanje proračunskim sredstvima tijekom te godine.

***Prihodi i primici***

Prihod označava svako primanje u novcu i robi, dok je primitak svako primanje neke vrijednosti. Prihode i primitke čine konsolidirani prihodi i primici Bjelovarsko-bilogorske županije zajedno s njenim korisnicima.

Prihodi i primici Bjelovarsko-bilogorske županije:

* prihodi od redovitih aktivnosti županije (poreza na dohodak, imovinu, robe, usluge)
* prihodi od pomoći (državni proračun, ostali subjekti države, decentralizirane funkcije, inozemstvo)
* prihodi od imovine (financijske, nefinancijske)
* prihodi od administrativnih i upravnih pristojbi (po posebnim propisima i naknadama)
* kazne, upravne mjere i ostali prihodi poslovanja, prihodi od prodaje materijalne imovine i prirodnih bogatstava (neproizvedene i nefinancijske)
* primici od financijske imovine i zaduženja

***Prihodi i primici (konsolidirani)***

|  |  |
| --- | --- |
| Prihod od poreza | 13.743.969,00 |
| Pomoći iz inozemstva i od subjekata unutar općeg proračuna | **71.458.692,00** |
| Prihodi od imovine | **1.468.775,00** |
| Prihodi od upravnih i administrativnih pristojbi, pristojbi po posebnim propisima i naknada | **4.114.726,00** |
| Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima | **6.841.168,00** |
| Prihodi iz nadležnog proračuna i od HZZO-a temeljem ugovornih obveza | **23.874.981,00** |
| Kazne,upravne mjere i ostali prihodi | **385.020,00** |
| Prihodi od prodaje ne proizvedene dugotrajne imovine | **86.500,00** |
| Prihodi od proizvedene dugotrajne imovine | **12.042,00** |
| Primici od zaduživanja | **2.623.620,00** |
| Rezultat poslovanja | **3.243.204,00** |
| UKUPNO | **127.852.697,00** |

*Tablica 1. Prihodi i primici planirani za 2025. godinu (konsolidirani)*

***Rashodi i izdaci***

Rashod predstavlja smanjenje ekonomske koristi kroz obračunsko razdoblje u obliku odljeva imovine te stvaranja obveza što za posljedicu ima smanjenje kapitala odnosno glavnice. Izdatak je svaki odljev novca neovisno o namjeni. Rashode i izdatke čine konsolidirani rashodi i izdaci Bjelovarsko-bilogorske županije zajedno s njenim korisnicima.

Rashodi i izdaci Bjelovarsko-bilogorske županije:

* Rashodi poslovanja
* Rashodi za nabavu nefinancijske imovine
* Izdaci za financijsku imovinu i otplatu zajma

1. Rashodi poslovanja
   * Rashodi za zaposlene: plaće, ostali rashodi za zaposlene, doprinosi za plaće
   * Materijalni rashodi: naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, ostali rashodi poslovanja
   * Financijski rashodi: kamate za primljene zajmove, ostali financijski rashodi
   * Subvencije: subvencije trgovačkim društvima, poljoprivrednicima i obrtnicima
   * Pomoći dane u inozemstvo i unutar općeg proračuna
   * Naknade dane građanima i kućanstvima na temelju osiguranja i druge naknade: ostale naknade građanima i kućanstvima iz proračuna
   * Ostali rashodi: tekuće donacije, kapitalne donacije, izvanredni rashodi, kapitalne pomoći
2. Rashodi za nabavu nefinancijske imovine:
   * Rashodi za nabavu neproizvedene dugotrajne imovine: nematerijalna imovina
   * Rashodi za nabavu proizvedene dugotrajne imovine: postrojenja i oprema, prijevozna sredstva, knjige, umjetnička djela i ostale izložbene aktivnosti, nematerijalna proizvedena imovina
3. Rashodi za dodatna ulaganja na nefinancijskoj imovini-dodatna ulaganja na građevinskim objektima, dodatna ulaganja na postrojenjima i opremi. Izdaci za financijsku imovinu i otplatu zajmova:
   * Izdaci za dane zajmove: izdaci za dane zajmove trgovačkim društvima i javnom sektoru
   * Izdaci za otplatu glavnice primljenih zajmova: otplata glavnice primljenih kredita i zajmova od kreditnih i ostalih zaduženja

***Rashodi i izdaci (konsolidirani)***

|  |  |  |
| --- | --- | --- |
| Rashodi poslovanja | 74.216.303,00 | |
| Materijalni rashodi | **21.253.630,00** | |
| Financijski rashodi | **353.294,00** | |
| Subvencije | **910.000,00** | |
| Pomoći dane u inozemstvo i unutar općeg proračuna | **222.000,00** | |
| Naknade građanima i kućanstvima na temelju osiguranja i druge naknade | **5.019.095,00** | |
| Ostali rashodi | **1.513.740,00** | |
| Rashodi za nabavu neproizvedene dugotrajne imovine | **919.315,00** | |
| Rashodi za nabavu proizvedene imovine | **3.061.915,00** | |
| Rashodi za nabavu plemenitih metala i ostalih pohranjenih vrijenosti | **2.400,00** | |
| Rashodi za dodatna ulaganja na nefinancijskoj imovini | **19.256.398,00** | |
| Izdaci za otplatu glavnice primljenih kredita i zajmova | **1.124.607,00** | |
| UKUPNO: | | **127.852.697,00** | |

*Tablica 2. Rashodi i izdaci za 2025. godinu (konsolidirani)*

***Posebni dio proračuna***

U posebnom djelu proračuna nalazi se plan rashoda i izdataka raspoređenih prema upravnim odjelima županije. Svaki odjel obuhvaća programe, projekte i aktivnosti koji se planiraju financirati i u nadležnosti su pojedinog upravnog odjela.

|  |  |  |
| --- | --- | --- |
| UPRAVNI ODJEL | (VRIJEDNOST U €) | |
| Služba ureda župana | **679.236,00** | |
| UO za pravne i zajedničke poslove | **745.600,00** | |
| UO za financije | **5.821.000,00** | |
| UO za gospodarski razvoj i komunalne djelatnosti | **4.946.000,00** | |
| UO za prostorno uređenje, gradnju, zaštitu okoliša i zaštitu prirode | **889.912,00** | |
| UO za poljoprivredu | **1.792.786,00** | |
| UO za društvene djelatnosti i obrazovanje | **64.615.952,00** | |
| UO za zdravstvo, demografiju i mlade | **48.362.211,00** | |
| UKUPNO: | | **127.852.697,00** | |

*Tablica 3. Rashodi poslovanja prema odjelima za 2025. godinu*

***Uravnoteženost proračuna***

Na proračun utječe omjer prihoda i primitaka te rashoda i izdataka. Navedena stavka vezana je uz načelo proračuna što znači da je ukupna visina planiranih prihoda i primitaka istovjetna ukupnoj visini planiranih rashoda i izdataka.



Proračun nije statičan nego se sukladno Zakonu o proračunu može mijenjati tijekom proračunske godine te se tada radi rebalans Proračuna. Donosi ga Upravni odjel za financije i Županijska skupština Bjelovarsko-bilogorske županije. Ostale informacije vezane za rebalans dostupne su na stranicama Bjelovarsko-bilogorske županije.

***Plan razvoja Bjelovarsko-bilogorske županije za razdoblje 2022. do 2027. godine***

Plan razvoja Bjelovarsko-bilogorske županije za razdoblje 2022. do 2027. godine temeljni je strateški planski dokument u kojem su određeni glavni ciljevi i prioriteti razvoja te projekti koji će svojom realizacijom doprinijeti ostvarenju postavljene vizije područja. Analizom stanja i SWOT analizom prepoznale su se razvojne potrebe i promjene koje se žele postići na razini Županije, a koje su izražene vizijom te hijerarhijom ciljeva, prioriteta i mjera.

Vizija razvoja Županije do 2027. godine glasi: „Županija očuvanog okoliša, tradicije i kulturne baštine, usmjerena zelenom razvoju, razvoju ljudskih resursa, participativnom i djelotvornom upravljanju radi postizanja gospodarske konkurentnosti i visoke kvalitete življenja“.

Plan ima 4 prioriteta koja doprinose ostvarenju vizije:

* Prioritet 1. Razvoj inovativnog i održivog gospodarstva
* Prioritet 2. Podizanje kvalitete života na području cijele Županije
* Prioritet 3. Zelena i digitalna tranzicija
* Prioritet 4. Kvalitetno upravljanje Županijom

Prioritet 1. ima četiri posebna cilja i jedanaest mjera koje su usmjerene k razvoju povoljnog poslovnog okruženja i poboljšanju konkurentnosti gospodarstva uz poticanje inovativnog, održivog i energetski učinkovitog gospodarstva te razvoj turizma i poljoprivrede. Prioritet se također usmjerava i na razvoj cjelokupnog sustava obrazovanja te ulaganja u usavršavanje nastavnika i obrazovnu infrastrukturu.

Prioritet 2. ima tri posebna cilja i sedam mjera kojima se želi poboljšati kvaliteta života unaprjeđenjem zdravstvenih i socijalnih usluga na području Županije. Osim toga, potiče se razvoj segmenta kulture i jačanje udruga civilnog društva te razvoj sportske infrastrukture uz promociju sporta i zdravih životnih navika.

Prioritet 3. ima četiri posebna cilj i deset mjera koji su usmjereni k uvođenju održivog i zelenog poslovanja prelaskom na čistu energiju, poboljšanjem energetske učinkovitosti, digitalizacijom te očuvanjem prirodne baštine i obnovom ekosustava. Prioritet je također usmjeren na uspostavu kvalitetnije javne infrastrukture, poboljšanje prometne infrastrukture te unaprjeđenje sustava zaštite od poplava što vodi poboljšanju kvalitete života.

Prioritet 4. ima dva posebna cilja i pet mjera koji su usmjereni k osnaživanju ljudskih potencijala uz jačanje županijskih institucija u svrhu poboljšanja poslovnih procesa, učinkovitog upravljanja te jačanja kapaciteta za pripremu i provedbu razvojnih projekata. Također planira se jačanje sustava prostornog planiranja i zaštite na području Županije u svrhu prevencije i osiguranja pravovremene reakcije za djelovanje u kriznim situacijama.

***Aktualni programi***

1. SLUŽBA UREDA ŽUPANA

*Program: Redovne djelatnosti*

* + PRORAČUNSKA PRIČUVA
  + AKTIVNOSTI PROTOKOLA KABINETA ŽUPANA
  + UNAPREĐENJE SUSTAVA KVALITETE – ISSO STANDARDI
  + OBILJEŽAVANJE PRIGODNIH DATUMA, OBLJETNICA I SL.
  + AKTIVNOSTI MANJINSKIH UDRUGA
  + SURADNJA BBŽ S POKRAJINAMA I DRUGIM REGIJAMA
  + POMOĆ HRVATIMA IZVAN HRVATSKE
  + PROMICANJE POVIJESNIH, KULTURNIH, GOSPODARSKIH, FILMSKIH I UMJETNIČKIH VRIJEDNOSTI BBŽ
  + TRANSPARENTNOST PRORAČUNA BBŽ

*Program: Civilno društvo - udruge*

* + ODRŽAVANJE SPOMEN-OBILJEŽJA KUSONJE

*Program: Protupožarna zaštita i spašavanje*

* + VATROGASNA ZAJEDNICA BBŽ
  + CIVILNA ZAŠTITA
  + HRVATSKA GORSKA SLUŽBA SPAŠAVANJA
  + SANIRANJE POSLJEDICA ŠTETA U AKCIDENTNIM SITUACIJAMA
  + ŽUPANIJSKI STOŽER CIVILNE ZAŠTITE VEZANO UZ COVID-19

*Program: Nacionalne manjine*

* + FINANCIRANJE VIJEĆA NACIONALNIH MANJINA
  + FINANCIRANJE PREDSTAVNIKA NACIONALNIH MANJINA
  + SMOTRA MANJINSKOG STVARALAŠTVA
  + OČUVANJE MANJINSKIH JEZIKA

*Program: Redovne djelatnosti*

* RENOVACIJA STARE GLAZBENE ŠKOLE

1. UO ZA PRAVNE I ZAJEDNIČKE POSLOVE

*Program: Redovne djelatnosti*

* + REDOVNE AKTIVNOSTI ŽUPANIJSKE SKUPŠTINE
  + SREDSTVA ZA RAD POLITIČKIH STRANAKA
  + SREDSTVA ZA RAD SLUŽBENIČKOG SUDA
  + PROVEDBA LOKALNIH IZBORA
  + PROVEDBA AKCIJSKOG PLANA POVJERENSTVA ZA RAVNOPRAVNOST SPOLOVA
  + UVOĐENJE I ODRŽAVANJE UREDSKOG POSLOVANJA - DIGITALIZACIJA

1. UO ZA FINANCIJE

*Program: Redovne djelatnosti*

* REDOVNE AKTIVNOSTI UPRAVNIH ODJELA
* FINANCIRANJE REDOVNIH AKTIVNOSTI ZA POVJERENE POSLOVE DRŽAVNE UPRAVE
* ULAGANJE U OPREMU ŽUPANIJE
* RAZVIJANJE SUSTAVA LOKALNE RIZNICE

*Program: Civilno društvo - udruge*

* SREDSTVA ZA RAD UDRUGA BBŽ

1. UO ZA GOSPODARSKI RAZVOJ I KOMUNALNE DJELATNOSTI

*Program: Poticanje razvoja turizma*

* + TURISTIČKA ZAJEDNICA BJELOVARSKO-BILOGORSKE ŽUPANIJE
  + POTPORA RAZVOJU KONTINENTALNOG TURIZMA
  + TURISTIČKE MANIFESTACIJE OD VAŽNOSTI ZA ŽUPANIJU
  + JAVNA TURISTIČKA INFRASTRUKTURA

*Program: Poticanje razvoja malog i srednjeg poduzetništva obrtništva*

* + PROMICANJE GOSPODARSTVA BJELOVARSKO-BILOGORSKE ŽUPANIJE
  + „SUVENIR NOVA“
  + POTICANJE NASTUPA NA SAJMOVIMA
  + FINANCIRANJE RAZVOJA OBRTNIŠTVA
  + POTPORA ZA RAD GOSPODARSKO–SOCIJALNOG VIJEĆA
  + POTICANJE CERTIFICIRANJA I UVOĐENJA SUSTAVA KVALITETE KOD GOSPODARSKIH SUBJEKATA
  + SUFINANCIRANJE NOVIH I RABLJENIH STROJEVA I OPREME
  + SUFINANCIRANJE UREĐENJA PROIZVODNO POSLOVNIH OBJEKATA I OBRTNIČKIH RADIONICA
  + POTPORA ZA IMPLEMENTACIJU OBNOVLJIVIH IZVORA ENERGIJE
  + SUFINANCIRANJE TROŠKOVA ATESTIRANJA I OSPOSOBLJAVANJA
  + POTPORA RAZVOJU PODUZETNIČKOJ INFRSTRUKTURI

*Program: Redovna djelatnost Regionalne razvojne agencije*

* + SUFINANCIRANJE PROJEKTA SFEU
  + REDOVNA DJELATNOST JU RAZVOJNE AGENCIJE BJELOVARSKO-BILOGORSKE ŽUPANIJE
  + REDOVNA DJELATNOST JU RAZVOJNE AGENCIJE BJELOVARSKO-BILOGORSKE ŽUPANIJE -VS KORISNIKA
  + VANJSKO VREDNOVANJE PLANA RAZVOJA BJELOVARSKO-BILOGORSKE ŽUPANIJE EKO-TURIZAM 360

*Program: Redovne djelatnosti*

* + POTPORA ŽELJEZNIČKOG PRIJEVOZA BBŽ
  + JAVNA USLUGA – PRIJEVOZ PUTNIKA U CESTOVNOM PROMETU
  + LINIJSKI AUTOBUSNI PRIJEVOZ
  + ODRŽAVANJE PLATFORME ZA MREŽU LINIJA "JAVNI PRIJEVOZ PUTNIKA"
  + USPOSTAVA PLATFORME ZA MREŽU LINIJA "JAVNI PRIJEVOZ PUTNIKA" - CESTOVNI PROMET

Program: Poticanje i razvoj komunalne infrastrukture

* + OSTALA KOMUNALNA INFRASTRUKTURA
  + PROJEKTI RAZVOJA ŠIROKOPOJASNOG INTERNETA
  + VODOOPSKRBA BBŽ
  + MONITORING VODE ZA PIĆE

1. UPRAVNI ODJEL ZA PROSTORNO UREĐENJE, GRADNJU, ZAŠTITU OKOLIŠA I ZAŠTITU PRIRODE

*Program: Redovne djelatnosti*

* + TROŠKOVI RADA STRUČNOG POVJERENSTVA (ZAKON O PROST. UREĐENJU)
  + POVJERENSTVO ZA PROCJENU NEKRETNINA
  + SUFINANCIRANJE PROSTORNO PLANSKE DOKUMENTACIJE
  + GEOINFORMACIJSKI SUSTAV
  + SUFINANCIRANJE RADOVA NA OBNOVI TERMO-OVOJNICE NA ZGRADI HZMO-A
  + SUFINANCIRANJE SANACIJE KLIZIŠTA
  + "TRANSFORMACIJA PROSTORNIH PLANOVA"

*Program: Redovna djelatnost JU zavoda za prostorno uređenje*

* + REDOVNE AKTIVNOSTI JU ZAVODA ZA PROSTORNO UREĐENJE
  + REDOVNE AKTIVNOSTI JU ZAVODA ZA PROSTORNO UREĐENJE – VS KORISNIKA
  + ANALIZA STANJA U PROSTORU RIJETKO NASELJENIH RURALNIH PODRUČJA

*Program: Redovna djelatnost JU za upravljanje zaštićenim prirodnim vrijednostima*

* + REDOVNE AKTIVNOSTI JU ZA UPRAVLJANJE ZAŠTIĆENIM PRIRODNIM VRIJEDNOSTIMA
  + AKVAKULTURA KOJA OSIGURAVA USLUGE ZAŠTITE OKOLIŠA
  + ULAGANJE U OPREMU JU ZA UPRAVLJANJE ZAŠTIĆENIM DIJELOVIMA PRIRODE BBŽ
  + INFO PUNKT BLATNICA
  + „BIJELA RODA U BBŽ“
  + MOČVARNI PLAVAC
  + USPOSTAVA OKVIRA ZA UPRAVLJANJE EKOLOŠKOM MREŽOM NATURA 2000
  + BORBA S ODMETNICIMA PRIRODE

*Program: Zaštita okoliša*

* + IZRADA PROGRAMA ZAŠTITE OKOLIŠA BBŽ
  + PROVEDBA MJERE PRILAGODBE I UBLAŽAVANJA KLIMATSKIM PROMJENAMA I ZAŠTITE OZONSKOG SLOJA
  + PROVEDBA MJERE PRILAGODBE I UBLAŽAVANJA KLIMATSKIM PROMJENAMA I ZAŠTITE OZONSKOG SLOJA-ENERGETSKA UČINKOVITOST
  + PROVEDBA MJERE PRILAGODBE I UBLAŽAVANJA KLIMATSKIM PROMJENAMA I ZAŠTITE OZONSKOG SLOJA - ZELENA INFRASTRUKTURA

1. UPRAVNI ODJEL ZA POLJOPRIVREDU

*Program: Servisiranje unutarnjeg duga*

* OTPLATA KREDITA MINISTARSTVU POJOPRIVREDE

*Program: Razvoj sela i seoskog prostora*

* SUBVENCIJE POLJOPRIVREDNICIMA I PODUZETNICIMA
* PROTUGRADNA ZAŠTITA
* PČELARSTVO
* POTICANJE STOČARSKE PROIZVODNJE
* OBRAZOVANJE POLJOPRIVREDNIKA
* SUFINANCIRANJE RAZVOJNIH PROJEKATA U POLJOPRIVREDI
* OČUVANJE TRADICIJSKIH VRIJEDNOSTI
* SUBVENCIJA EKOLOŠKE PROIZVODNJE
* SUBVENCIJA BILJNE I VOĆARSKE PROIZVODNJE
* POTICANJE PREMIJE OSIGURANJA POLJOPRIVREDNIH PROIZVODA
* ANALIZA POLJOPRIVREDNIH ZEMLJIŠTA
* POTICANJE PRODAJE POLJOPRIVREDNIH PROIZVODA
* POTPORE UDRUGAMA U POLJOPRIVREDI
* SUBVENCIONIRANJE OKRUPNJAVANJA POLJOPRIVREDNOG ZEMLJIŠTA
* IZRADA PROJEKTNO TEHNIČKE DOKUMENTACIJE
* POTPORA ZA KUPNJU PRODAJNE AMBALAŽE ZA VOĆE I POVRĆE
* ZAŠTITA ŽIVOTINJA
* IZBOR NAJUZORNIJE SEOSKE ŽENE

*Program: Lovstvo i šumarstvo*

* PROGRAM RAZVOJA I UNAPREĐENJA LOVSTVA
* PROVOĐENJE ZAKONA O LOVSTVU, PROMIDŽBA I INFORMIRANJE, PROVOĐENJE MJERA ZA SPRJEČAVANJE ŠTETE

*Program: Sustav navodnjavanja i odvodnje*

* IZRADA PROJEKTNE DOKUMENTACIJE ZA NAVODNJAVANJE
* IZVLAŠTENJE NEKRETNINA ZA SN KAPELICA, KANIŠKA IVA
* IZGRADNJA SUSTAVA NAVODNJAVANJA KAPELICA - KANIŠKA IVA

1. UPRAVNI ODJEL ZA DRUŠTVENE DJELATNOSTI I OBRAZOVANJE

*Program: Redovne djelatnosti*

* REDOVNA DJELATNOST OŠ – VS KORISNIKA
* ERASMUS + KA229 RAZMJENA UČENIKA

*Program: Osnovnoškolsko obrazovanje – decentralizacija*

* REDOVNA DJELATNOST OSNOVNIH ŠKOLA-DEC
* OTPLATA KREDITA U OSNOVNOM ŠKOLSTVU-DEC
* INVESTICIJSKO I TEKUĆE ODRŽAVANJE U OŠ – DEC
* ULAGANJA U OPREMU OSNOVNOG ŠKOLSTVA – DEC
* ULAGANJA U OBJEKTE OSNOVNOG ŠKOLSTVA-DEC

*Program: Osnovnoškolsko obrazovanje – iznad standarda*

* ŽUPANIJSKA NATJECANJA OŠ
* BESPLATNO LJETOVANJE DJECE
* KULTURNE I JAVNE DJELATNOSTI OŠ
* OSIGURANJE ŠKOLSKIH ZGRADA OSNOVNIH ŠKOLA
* SUFINANCIRANJE E-TEHNIČARA U OSNOVNIM ŠKOLAMA
* FINANCIRANJE REDOVNE DJELATNOSTI OŠ (IZNAD STANDARDA)
* SUFINANCIRANJE PROGRAMA JAVNIH POTREBA U PREDŠKOLSKOM ODGOJU I OBRAZOVANJU
* SUFINANCIRANJE PRIJEVOZA UČENIKA OSNOVNIH ŠKOLA
* SUFINANCIRANJE PRODUŽENOG BORAVKA
* POSEBNI USPJESI UČENIKA OŠ
* ULAGANJE U OPREMU OŠ BBŽ
* DOVRŠETAK IZGRADNJE ŠKOLSKO-SPORTSKE DVORANE HERCEGOVAC
* IZRADA PROJEKTNO TEHNIČKE DOKUMENTACIJE ZA ŠKOLE
* SANACIJA POTRESOM OŠTEĆENE ZGRADE PODRUČNOG ODJELA PALEŠNIK
* CJELODNEVNA ŠKOLA-OŠ MATE LOVRAKA VELIKI GRĐEVAC
* IZGRADNJA DJEČJEG IGRALIŠTA OŠ ŠTEFANJE
* SUFINANCIRANJE NABAVE KNJIŽNIČNE GRAĐE OŠ
* DOGRADNJA I OPREMANJE ŠKOLA ZA PRELAZAK U JEDNU SMJENU OŠ
* POMOĆNICI U NASTAVI - FINANCIRANJE BBŽ
* ŠKOLSKA SHEMA- OŠ
* ŠKOLSKI MEDNI DAN
* ERASMUS + KA122 – MIRISI, ZVUCI, OBLICI MOG ZAVIČAJA
* ERASMUS + K1 U PODRUČJU OPĆEG ODGOJA I OBRAZOVANJA
* POMOĆNICI U NASTAVI OŠ FAZA VI
* MI BRINEMO ZA PRIRODU, PRIRODA BRINE ZA NAS
* ERASMUS +KA122 - VOLIMO UČITI
* "POMOĆNICI U NASTAVI OŠ FAZA VII"

*Program: Redovne djelatnosti*

* REDOVNA DJELATNOST SŠ – VS KORISNIKA

*Program: Srednjoškolsko obrazovanje – decentralizacija*

* REDOVNA DJELATNOST SŠ-DEC
* OTPLATA KREDITA U SŠ
* PREHRANA I SMJEŠTAJ - UČENIČKI DOMOVI-DEC
* INVESTICIJSKO I TEKUĆE ODRŽAVANJE U SŠ
* ULAGANJE U OPREMU SŠ-DEC

*Program: Srednjoškolsko obrazovanje – iznad standarda*

* ŽUPANIJSKA NATJECANJA
* KULTURNE I JAVNE DJELATNOSTI ŠKOLA SŠ
* PRIJEVOZ UČENIKA SŠ
* SUFINANCIRANJE RADA CENTRA IZVRSNOSTI
* SUFINANCIRANJE E-TEHNIČARA U SŠ
* OSIGURANJE ŠKOLSKIH ZGRADA U SŠ
* FINANCIRANJE REDOVNE DJELATNOSTI SŠ (IZNAD STANDARDA)
* POSEBNI USPJESI UČENIKA SŠ
* PROJEKTI ENERGETSKE OBNOVE SŠ
* ULAGANJE U OPREMU SREDNJIH ŠKOLA BBŽ
* DOGRADNJA GIMNAZIJE BJELOVAR
* IZRADA PROJEKTNO-TEHNIČKE DOKUMENTACIJE ZA ŠKOLE
* DOM ŠKOLSKOG CENTRA ČAZMA
* SANACIJA I REKONSTRUKCIJA KROVNE KUPOLE GIMNAZIJE BJELOVAR
* SUFINANCIRANJE NABAVE KNJIŽNIČNE GRAĐE SŠ
* REKONSTRUKCIJA POTKROVLJA GŠ BRUNO BJELINSKI DARUVAR
* POMOĆNICI U NASTAVI – FINANCIRANJE BBŽ
* "ŠKOLSKA SHEMA-SŠ"
* ERASMUS + MAKEDONIJA
* ERASMUS + GRAD DARUVAR
* ERASMUS + IDEMO DALJE
* PROJEKT IZVANNASTAVNIH AKTIVNOSTI OSNOVNIH I SREDNJIH ŠKOLA
* ERASMUS + PROJEKT – AKREDITACIJA 1
* MLADI OBRTNICI U EUROPI
* ERASMUS + "NOVE VJEŠTINE ZA AUTOMEHATRONIČARE: ODRŽAVANJE HIBRIDNIH AUTOMOBILA."
* ERASMUS #BIT TEHNIČKE VJEŠTINE BEZ GRANICA
* "OBRTNICI BEZ GRANICA"
* ERASMUS+ "ISTRAŽIMO NOVE IZVORE ZNANJA DANAS I PRIMJENIMO IH ZA BOLJE SUTRA"
* "POMOĆNICI U NASTAVI SŠ FAZA VII"
* ERASMUS + SUVREMENE MEDICINSKE VJEŠTINE 2
* ERASMUS+ PROJEKT - "AKREDITACIJA 2"

*Program: Visokoškolsko obrazovanje*

* STIPENDIJE I ŠKOLARINE

*Program:* *Program javnih potreba u sportu i rekreaciji*

* SPORTSKA ZAJEDNICA BBŽ
* SAVEZ ŠKOLSKIH ŠPORTSKIH DRUŠTAVA BBŽ
* SAVEZ IZVIĐAČA BBŽ
* OSTALE AKTIVNOSTI PO ZAHTJEVIMA
* PARASPORTSKI SAVEZ BBŽ
* POSEBNI USPJESI SPORTAŠA

*Program:* *Redovne djelatnosti*

* REDOVNA DJELATNOST KC MATO LOVRAK V. GRĐEVAC – VS KORISNIKA

*Program: Program javnih potreba u kulturi, znanosti i religijskoj kulturi*

* MANIFESTACIJE U KULTURI
* DANI HRVATSKOG PUČKOG TEATRA U HERCEGOVCU
* KULTURNO-UMJETNIČKI AMATERIZAM
* ZAJEDNICA KULTURNO – UMJETNIČKIH UDRUGA BBŽ
  + VIJEĆE ZA KULTURU BJELOVARSKO – BILOGORSKE ŽUPANIJE
  + MATICA HRVATSKA BJELOVARSKO-BILOGORSKE ŽUPANIJE
  + HRVATSKA AKADEMIJA ZNANOSTI I UMJETNOSTI
  + KULTURNI CENTAR MATO LOVRAK VELIKI GRĐEVAC
  + SAVEZ ČEHA RH – ŽETVENE SVEČANOSTI DOŽINKY 2021.
  + OSTALE AKTIVNOSTI PO ZAHTJEVIMA
  + ZAŠTITA I OČUVANJE NEPOKRETNIH SPOMENIKA KULTURE
  + IZRADA PROJEKTNO TEHNIČKE DOKUMENTACIJE
* REKONSTRUKCIJA I MODERNIZACIJA ZGRADE MLINA DRUŽBE PERE KVRŽICE
* IZDAVAČKA DJELATNOST

*Program: Program javnih potreba u tehničkoj kulturi*

* ZAJEDNICA TEHNIČKE KULTURE BBŽ

*Program: Redovne djelatnosti*

* REDOVNA DJELATNOST DOMA ZA STARIJE OSOBE BJELOVAR (IZNAD STANDARDA)
* REDOVNA DJELATNOST DOMA ZA STARIJE OSOBE BJELOVAR – VS KORISNIKA

*Program: Dom za starije i nemoćne osobe – decentralizacija*

* REDOVNA DJELATNOST DOMA ZA STARIJE I NEMOĆNE OSOBE-DEC
  + ULAGANJE U OBJEKT DOMA ZA STARIJE OSOBE BJELOVAR
  + ULAGANJE U OPREMU DOMA ZA STARIJE OSOBE BJELOVAR-DEC

*Program: Socijalna skrb – iznad standarda*

* + DOGRADNJA DOMA STARIJE OSOBE BJELOVAR
  + ŽUPANIJSKO DRUŠTVO CRVENOG KRIŽA
  + SAVJET ZA SOCIJLANU SKRB I IZRADU SOCIJALNIH PLANOVA
  + SUFINANC.PROGRAMA ODGOJA I OBRAZOVANJA DJECE S POTEŠKOĆAMA U RAZVOJU
  + NAKNADA ZA RAD POVJERENSTVA ZA PRUŽANJE USLUGA SOCIJALNE SKRBI
  + BOŽIĆNICA ZA UMIROVLJENIKE
  + OSTALE AKTIVNOSTI PO ZAHTJEVIMA
  + SUFINANCIRANJE PUČKE KUHINJE BJELOVAR
  + SUFINANCIRANJE POSMRTNE POMOĆI
  + "IZRADA SOCIJALNOG PLANA BBŽ"

1. UPRAVNI ODJEL ZA ZDRAVSTVO, DEMOGRAFIJU I MLADE

*Program: Redovne djelatnosti*

* + REDOVNA DJELATNOST ZDRAVSTVO – VS KORISNIKA
  + SPECIJALIZACIJA LIJEČNIKA

*Program: Zdravstvo – decentralizacija*

* + INVESTICIJSKO I TEKUĆE ODRŽAVANJE U ZDRAVSTVU-DEC
  + ULAGANJA U OPREMU ZDRAVSTVA-DEC

*Program: Zdravstvo – iznad standarda*

* + MRTVOZORSTVO
  + ZAŠTITA PRAVA PACIJENATA U BBŽ
  + PROGRAM PREVENCIJE KARDIOVASKULARNIH BOLESTI
  + SAVJET ZA ZDRAVLJE
  + "ZA NAJVEĆU VRIJEDNOST ZDRAVSTVENOG SUSTAVA -LIJEČNIKE I MEDICINSKO OSOBLJE"
  + SUFINANCIRANJE REDOVNE DJELATNOSTI ZDRAVSTVA (IZNAD STANDARDA)
  + NACIONALNI SUSTAV PRAĆENJA KOMARACA
  + SEKTORSKE AMBULANTE
  + UNAPREĐENJE KVALITETE ŽIVOTA OSOBA S INVALIDITETOM
  + SUFINANCIRANJE OB DR. ANĐELKO VIŠIĆ BJELOVAR
  + SUFINANCIRANJE PSIHIJATRA U DOMU ZA STARIJE OSOBE BJELOVAR
  + FINANCIRANJE SMJEŠTAJA RODITELJA ZA VRIJEME LIJEČENJA NJIHOVE DJECE U OB "DR. ANĐELKO VIŠIĆ" BJELOVAR
  + SUFINANCIRANJE PROJEKATA ODOBRENIH PO NACIONALNIM I MEĐUNARODNIM NATJEČAJIMA
  + IZRADA PROJEKTNE DOKUMENTACIJE ZA PROJEKTE U ZDRAVSTVU
  + DARUVARSKE TOPLICE - RAZVOJ POSEBNOG OBLIKA ZDRAVSTVENOG TURIZMA (RAZVOJNI SPORAZUM SJEVER)
  + UREĐENJE ZGRADE ŠKOLSKOG DISPANZERA DOMA ZDRAVLJA BBŽ U DARUVARU II FAZA
  + ADAPTACIJA PROSTORA AMBULANTI DOMA ZDRAVLJA BBŽ U SIRAČU
  + UREĐENJE PROSTORA RTG-a I SUFINANCIRANJE NABAVE RTG UREĐAJA ZA ISPOSTAVU DZ BBŽ U GAREŠNICI
  + NPOO C1.6.R1-1.01-V-3.0002
  + ENERGETSKA OBNOVA - ISPOSTAVA GAREŠNICA
  + ENERGETSKA OBNOVA - ISPOSTAVA GRUBIŠNO POLJE
  + ENERGETSKA OBNOVA - ISPOSTAVA DARUVAR
  + ŠKOLSKI PREVENTIVNI PROGRAMI
  + BUDI SVOJ

*Program: Redovne djelatnosti*

* + MJERA PROVEDBE NACIONALNE POPULACIJSKE POLITIKE
  + ZA MLADE BBŽ

**Aktualni projekti**

UPRAVNI ODJEL ZA GOSPODARSKI RAZVOJ I KOMUNALNE DJELATNOSTI

PROJEKT: „GRAĐEVINA INFRASTRUKTURNE NAMJENE PROMETNOG SUSTAVA- BICIKLISTIČKA STAZA S PRATEĆIM GRAĐEVINAMA U KORIDORU NEKADAŠNJE PRUGE BJELOVAR-GAREŠNICA“

Izrada projektno-tehničke dokumentacije u području zelene tranzicije intervencije biciklistička staza. Biciklistička prometnica povezivati će tri grada i šest općina. Realizacijom projekta obogatiti će se ugostiteljska i turistička ponuda te povezati postojeće i buduće turističke objekte na trasi.

Sama provedba projekta ima izravan utjecaj na sve stanovnike Županije čime se poboljšava kvaliteta života stanovnika, povećava se razina svijesti i brige o vlastitom zdravlju, razvija trend većeg provođenja slobodnog vremena u prirodi kao i brojne druge prednosti koje provedba ovog projekta donosi. Ciljana skupina projekta su biciklisti iz Hrvatske i susjednih zemalja koji bi koristili stazu iz rekreativnih, profesionalnih, zdravstvenih ili praktičnih razloga zbog nedovoljne zastupljenosti sličnog tipa staza u RH. Realizacijom navedenog projekta izgradit će se cca 66,54 km biciklističkih prometnica kroz prirodu, bez prometa automobila što bi predstavljalo prvi takav projekt u Hrvatskoj. Takvi projekti su uspješno realizirani u nekim europskim zemljama, a sada smo u mogućnosti jedan takav realizirati i u Republici Hrvatskoj.

Ukupna vrijednost projekta je 355.526,25 eura od čega Ministarstvo regionalnoga razvoja i fondova Europske unije sufinancira 319.973,62 eura.

Rok za završetak svih projektnih aktivnosti je 31. ožujak 2025. godine.

PROJEKT: UGOSTITELJSKO-TURISTIČKI CENTAR KUKAVICA –RESTORAN, SPAVAONICE, POLIVALENTNA DVORANA, SPREMIŠTE, VIDIKOVAC I SMJEŠTAJNE KUĆICE, IGRALIŠTA VIŠE NAMJENA

PRENAMJENA, IZGRADNJA, REKONSTRUKCIJA I DOGRADNJA

Smješten u srcu šume, Ugostiteljsko - turistički centar "Kukavica" pruža odmor u prirodi i odmak od svakodnevnog ubrzanog načina života. Centar je dobio ime po ptici Kukavici, koja je živjela u šumama na tom prostoru. Okružen je biciklističkim i konjičkim stazama, koje se protežu duž šume, blagim brežuljcima, plodnim oranicama, livadama, potocima i ribnjacima koji svojom biološkom raznolikošću svjedoče o očuvanosti prirode bilogorskog kraja.

Osim atraktivnih prirodnih resursa koji obitavaju na tom području, Centar će posjedovati nekoliko smještajnih objekata, polivalentnu dvoranu (za različite sastanke, predavanja, tečajeve, seminare, te za različite društveno-zabavne aktivnosti), kuhinju, sportsko-rekreacijske terene (rukometno, košarkaško, nogometno igralište, atletska staza, igralište za odbojku na pijesku itd..), vanjske tuševe, te staju za konje.

Projektno-tehnička dokumentacija svih građevina navedenih za rekonstrukciju i izgradnju je gotova te se financira vlastitim proračunskim sredstvima.

Plan izgradnje pokrenut je u skladu sa dostupnim Javnim pozivima i izvorima financiranja kao što je u tijeku izgradnja multifunkcionalnog igrališta koje će biti opremljeno i moći će se koristiti za igranje 5 vrsti sportova. 

Ukupna vrijednost projekta je 131.427,86 eura od čega Ministarstvo turizma i sporta sufinancira sa 69.000,00 eura.

Rok za završetak svih projektnih aktivnosti je prosinac 2025. godine.

Također, vlastitim sredstvima izgrađeno je i dječje igralište sa ugrađenom antisteres podlogom i desetak igrala za djecu najmlađe dobi.

U skoroj budućnosti nastavljamo gradnju prema planu dovršene projektno-tehničke dokumentacije kako bi Ugostiteljsko turistički centar Kukavica što prije otvorio svoja vrata.

UPRAVNI ODJEL ZA PROSTORNO UREĐENJE, GRADNJU, ZAŠTITU OKOLIŠA I ZAŠTITU PRIRODE

PROJEKT „DRVO VIŠE – ŽUPANIJA DIŠE“

U cilju provedbe mjera Programa ublažavanja klimatskih promjena Bjelovarsko-bilogorske županije, prijavom projekta „Drvo više – županija diše“ na Javni poziv za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina, Bjelovarsko-bilogorskoj županiji su odobrena bespovratna sredstva Fonda za zaštitu okoliša i energetsku učinkovitost.

Ukupna vrijednost projekta iznosi 109.023,03 eura, od čega će Fond za zaštitu okoliša i energetsku učinkovitost sufinancirati 80%.

Projekt ima dvije glavne aktivnosti: ozelenjivanje javnih površina sadnjom drveća i izgradnju javnih slavina sa zdravstveno ispravnom pitkom vodom na mjestima javnih okupljanja, a obje će biti provedene na prostoru 4 županijske zdravstvene ustanove - Domova zdravlja u Daruvaru, Garešnici, Čazmi i Grubišnom Polju, te 2 školske ustanove - Srednjoškolskom centru u Bjelovaru i Osnovne škole u Štefanju.

Ozelenjivanjem parkova i mjesta javnih okupljanja sadnjom drveća, povećat će se količine zelenih površina unutar urbanih područja, te time smanjiti učinak toplinskog otoka stvaranjem „sigurnih točaka“ (skloništa od toplinskih valova), što pridonosi poboljšanju kvalitete života građana.

Nakon provedenog postupka javne nabave, najpovoljniji izvođač radova je daruvarska tvrtka „Vodoprivreda“ koja će izvesti radove uređenja krajobraza, odnosno sadnje drveća ( stotinu sadnica), instaliranje slavine sa pitkom vodom i uređenja okoliša do slavine.

Ukupna vrijednost radova na ovih šest lokacija iznosi 64.061,51 EUR (51.252,20 EUR bez PDV-a), a rok izvođenja je 01.lipnja 2025. godine.

UPRAVNI ODJEL ZA POLJOPRIVREDU

PROJEKT: NAVODNJAVANJE KAPELICA - KANIŠKA IVA

Sustav navodnjavanja će se nalaziti se jugozapadno od Grada Garešnice, između naselja Kapelica i naselja Kaniška – Iva na neto navodnjavanoj površini od 433 ha, akumulacija Bršljanica ukupnog volumena od 779.000 m3 s pratećim građevinama, crpna stanica sa zahvatom iz akumulacije kapaciteta 200 l/s i visine dizanja 120 m te tlačni razvod cjevovoda s hidrantima i zasunskim oknima ukupne duljine oko 13,8 km.

Očekivani završetak radova 2028. godina te okvirna vrijednost investicije 18.800.000,00 Eura. U tijeku je izdavanje građevinske dozvole te se provode aktivnosti na uređenju pravno- imovinskih odnosa (potpuno i nepotpuno izvlaštenje, pravo građenja i pravo služnosti). Početkom 2025. godine očekujemo pravomoćnu građevinsku dozvolu te navedeni projekt prijavljujemo na intervenciju – INVEST (73-74) – Ulaganja, uključivo ulaganja u navodnjavanje, čija je alokacija 72.352.941,25 EUR. Visina potpore po projektu: 150.000– 15.000.000 EUR. Intenzitet potpore za prijavitelje do 100 % ukupno prihvatljivih troškova.

UPRAVNI ODJEL ZA DRUŠTVENE DJELATNOSTI I OBRAZOVANJE

PROJEKT: “ŠKOLSKA SHEMA“

Školska shema je projekt koji ima za cilj razvoj zdravih prehrambenih navika te uravnotežene prehrane kod djece u odgojno-obrazovnim ustanovama. Provodi se u skladu s Pravilnikom o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029. (NN 81/2023.

Odobreno pravo na potporu za školsku godinu 2024./2025.godinu za podjelu voća, povrća, mlijeka i mliječnih proizvoda iznosi 44.721,53 EUR, te se odnosi na 17 odgojno-obrazovnih ustanova Bjelovarsko-bilogorske županije koje su iskazale interes za sudjelovanje u projektu i na 3.753 učenika osnovnih i srednjih škola.

U njezinoj provedbi sudjeluju:

a) Ministarstvo poljoprivrede koje odobrava podnositelja zahtjeva za potporu za promociju i prateće obrazovne mjere u okviru Školske sheme;

b) Ministarstvo znanosti i obrazovanja koje potvrđuje i dostavlja popis osnovnih i srednjih škola i njihovih učenika koji mogu sudjelovati u Školskoj shemi;

c) Agencija za plaćanja u poljoprivredi, ribarstvu i ruralnom razvoju - APPRRR koja odobrava podnositelja zahtjeva, objavljuje popis odobrenih škola koje sudjeluju u Školskoj shemi i popis dobavljača koji mogu isporučivati voće i povrće i/ili mlijeko i mliječne proizvode školama koje sudjeluju u Školskoj shemi te obavlja administrativnu kontrolu i kontrolu na terenu podnositelja zahtjeva za potporu kojima isplaćuje potporu.

Školska shema provodi se tako da Agencija za plaćanja u poljoprivredi, ribarstvu i ruralnom razvoju svake školske godine objavi Javni poziv za iskaz interesa za sudjelovanje u Školskoj shemi. Bjelovarsko-bilogorska županija kao osnivač i odgojno-obrazovne ustanove koje sudjeluje u provedbi Školske sheme, sklapaju ugovor o provedbi Školske sheme kojim se uređuju međusobna prava i obveze. Iznos predujma uplaćuje se sredstvima iz državnog proračuna i Europskog fonda za jamstva u poljoprivredi na račun osnivača s iznosima podijeljenim po svakoj odgojno-obrazovnoj ustanovi koja sudjeluje u projektu.

Za svaki mjesec u kojem su odgojno-obrazovne ustanove imale isporuku voća i povrća i/ili mlijeka i mliječnih proizvoda, Bjelovarsko-bilogorska županija podnosi Zahtjev za isplatu potpore (ZNS) zajedno s pratećom dokaznom dokumentacijom, kojom opravdava utrošena sredstava sukladno važećim pozitivnim propisima kojim se regulira provedba Školske sheme.

U okviru Školske sheme također se provodi jedna ili više od sljedećih pratećih obrazovnih mjera, sukladno odabiru odgojno-obrazovne ustanove:

– satovi degustacije voća i povrća i/ili mlijeka i mliječnih proizvoda;

- sjetva, sadnja i održavanje školskih vrtova;

- posjete poljoprivrednim gospodarstvima i slične aktivnosti usmjerene na povezivanje djece s poljoprivredom;

- edukacija djece o poljoprivredi, zdravim prehrambenim navikama, lokalnim prehrambenim lancima i ekološkoj proizvodnji, održivoj proizvodnji i sprječavanju bacanja hrane.

PROGRAM: ŠKOLSKI MEDNI DAN

Cilj Programa je educiranje djece o važnosti meda kao sastavnog dijela prehrane, kao i pčelarstva za sveukupnu poljoprivrednu proizvodnju i bioraznolikost te promidžba meda proizvedenog na hrvatskim pčelinjacima.

Predmetni Program se provodio u prvim razredima osnovnih škola, u školskoj godini 2024./2025. godine na dan 9. prosinca 2024. godine povodom obilježavanja dana Sv. Ambrozija, zaštitnika pčela i pčelara. Učenicima prvih razreda su podijeljeni različiti priručni i edukativni materijali opće vidljivosti sa znakom Školski medni dan s hrvatskih pčelinjaka, uključujući slikovnicu edukativnog karaktera o pčelarstvu prilagođenu njihovoj dobi, edukativno predavanje te im je uručena staklenka meda.

Za provedbu Programa osigurana su financijska sredstva kojima se financira nabava meda za raspodjelu učenicima u iznosu od 4 eura (bez PDV-a) po staklenki meda volumena 370 ml.

Za navedeni Program je 2024. godine utrošeno 1.464,00 EUR, koji iznos je prije provedbe u cijelosti plaćen predujmom Agencije za plaćanja u poljoprivredi, ribarstvu i ruralnom razvoju.

U Programu je sudjelovalo 17 odgojno-obrazovnih ustanova koji su iskazale interes za sudjelovanje u provedbi i tim putem je med uručen 366 učenica/ka prvih razreda osnovnih škola.

Nadležna tijela za provedbu su Ministarstvo poljoprivrede, šumarstva i ribarstva, Hrvatska agencija za poljoprivredu i hranu i Agencija za plaćanja u poljoprivredi, ribarstvu i ruralnom razvoju.

Bjelovarsko-bilogorska županija koordinira aktivnosti između nadležnih tijela, odobrenih pčelara i odgojno-obrazovnih ustanova, te u zakonskom roku prikuplja traženu dokumentaciju određenu Pravilnikom o provedbi programa školski medni dan s hrvatskih pčelinjaka za konkretnu godinu i podnosi Agenciji za plaćanja u poljoprivredi, ribarstvu i ruralnom razvoju Zahtjev za isplatu potpore (ZNS), kojim opravdava utrošena sredstva.

EU PROJEKT: POMOĆNICI U NASTAVI „UZ POTPORU SVE JE MOGUĆE, FAZA VII“

Svjesni činjenice kako odgojno-obrazovni sustav mora omogućiti kvalitetno obrazovanje te stjecanje znanja, vještina i kompetencija potrebnih za zapošljavanje, društvenu uključenost, Bjelovarsko–bilogorska županija prijavila je u 2024. godini projekt „Uz potporu sve je moguće, faza VII“ na javni poziv Europskog socijalnog fonda „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“. Za navedeni projekt 4. studenog 2024. godine potpisan je Ugovor o dodjeli bespovratnih sredstava u trajanju 36 mjeseci. Ukupan iznos projekta je 2.078.676,00 EUR. Iz Europskog socijalnog fonda financira se 85% projekta dok je 15% iz Državnog proračuna Republike Hrvatske od toga Bjelovarsko-bilogorska županija sufinancira s iznosom 128.877,00 EUR, a 13 osnovnih i 4 srednje škole sudjeluju kao partneri.

Posrednička tijela u provedbi projekta su Ministarstvo znanosti i obrazovanja i Agencija za strukovno obrazovanje i obrazovanje odraslih.



Putem projekta „Uz potporu sve je moguće, faza VII“ osigurano je 57 pomoćnika i stručno komunikacijskih posrednika za učenike s teškoćama u razvoju u osnovnim i srednjim školama Bjelovarsko–bilogorske županije kroz 3 godine. Učenici s teškoćama u razvoju predstavljaju posebno ranjivu skupinu djece i mladih ljudi, a njihovo osnaživanje zahtjeva dodatne i specifične mehanizme. Stoga je Bjelovarsko-bilogorska županija putem navedenog projekta omogućila učenicima koji imaju znatne razvojne teškoće da se uz rehabilitacijsku i stručnu profesionalnu potporu uspješno uključe u sustav odgoja i obrazovanja u sredini u kojoj žive.

Poboljšanje u postizanju odgojno-obrazovnog uspjeha, uspješnija socijalizacija i emocionalno funkcioniranje, kao i napredak u razvoju vještina i sposobnosti učenika s teškoćama u razvoju u njihovoj sredini, izjednačava njihove mogućnosti za potpuno uključivanje i osposobljava ih za samostalan život i rad.

Osnovne škole partneri na projektu:

1. OŠ Ivanska

2. OŠ Štefanje

3. OŠ Rovišće

4. OŠ Ivana Viteza Trnskog

5. OŠ Trnovitica

6. OŠ Dežanovac

7. OŠ Mate Lovraka

8. OŠ Mirka Pereša

9. OŠ Vladimira Nazora

10. ČOŠ J. A. Komenskog Daruvar

11. OŠ Đulovac

12. OŠ Velika Pisanica

13. OŠ Slavka Kolara

Srednje škole partneri na projektu:

1. Turističko-ugostiteljska i prehrambena škola Bjelovar

2. Gimnazija Bjelovar

3. Srednja škola „August Šenoa“ Garešnica

4. Srednja škola Bartola Kašića Grubišno polje

CENTAR IZVRSNOSTI BJELOVARSKO-BILOGORSKE ŽUPANIJE

Centar izvrsnosti Bjelovarsko-bilogorske županije započeo je s radom 2014. godine. Uveden je predmet matematike, 2015. godine engleski jezik, godine 2017. počelo se s radom iz predmeta kemija i u školskoj godini 2018./2019. uveden je novi predmet informatika.

Nositelji Centara izvrsnosti su Gimnazija Bjelovar, Medicinska škola Bjelovar i Tehnička škola Bjelovar.

Odgojno-obrazovni proces je organiziran tako da je osigurano stjecanje različitih iskustava učenja. Primjenjivane su različite aktivnosti učenja kao što su projektna nastava, učenje usmjereno na rješavanje problema i istraživačko učenje, s naglaskom na suradničko i iskustveno učenje. Oblici rada usmjeravani su u ovladavanju vještinama za upotrebu jezičnoga znanja u komunikacijskim vještinama (engleski jezik). Omogućeno je povezivanje učenja s prethodnim znanjima i vještinama te s osobnim životom učenika. Organizacija rada Centra izvrsnosti planirana je i organizirana u virtualnom okruženju. Poticani su procesi kreativnoga izražavanja, istraživanja i kritičkoga razmišljanja, a iskustva učenja prilagođena su primjereno razvojnoj dobi učenika.

Za provedbu projekta Centra izvrsnosti u 2025. godini osigurano je 60.000,00 EUR u Proračunu Bjelovarsko-bilogorske županije.

DOGRADNJA I OPREMANJE OSNOVNIH ŠKOLA ZA PRELAZAK U JEDNU SMJENU

Projekt dogradnje i opremanja osnovnih škola koje su dobile suglasnosti resornog ministarstva na Idejna rješenja, a sukladno odredbama Poziva na dostavu projektnih prijedloga „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“. Na isto se planira utrošiti 1.000.000,00 EUR. Planirana sredstva odnose se na dogradnju sljedećih škola:

1. OŠ Berek

2. OŠ Trnovitica

3. OŠ Rovišće (PŠ Podgorci, PŠ Predavac, PŠ Prgomelje i PŠ Zrinski Topolovac)

4. OŠ u Đulovcu (PŠ Veliki Bastaji)

5. OŠ Vladimira Nazora Daruvar (PŠ Frankopanska)

6. OŠ Velika Pisanica (PŠ Lasovac) – izgradnja školske dvorane

7. OŠ Dežanovac – izgradnja školske dvorane

8. OŠ Mirka Pereša – izgradnja školske dvorane

DOVRŠETAK IZGRADNJE ŠKOLSKO SPORTSKE DVORANE HERCEGOVAC

Projekt izgradnje školsko sportske dvorane Hercegovac je 2011. godine završen do visoke roh-bau faze. Za dovršetak iste potrebno je izdvojiti još 1.100.000,00 eura. Radi dinamike financiranja, u 2025. godini će se objediniti druga i treća faza radova. Za isto se izrađuje projektno-tehnička dokumentacija te će se početkom 2025. godine raspisati otvoreni postupak javne nabave.

SANACIJA POTRESOM OŠTEĆENE ZGRADE PŠ PALEŠNIK

Projekt je sufinanciran od strane Fonda solidarnosti Europske unije te je ugovor za isto potpisan 27.12.2022. godine. Ukupna vrijednost operacije iznosi 815.000,00 eura.

Radovi se odnose na cjelovitu rekonstrukciju potresom oštećene zgrade PŠ Palešnik i prema Ugovoru moraju biti izvedeni do 31. ožujka 2025. godine.

DOGRADNJA GIMNAZIJE BJELOVAR

Projekt obuhvaća izradu projektno-tehničke dokumentacije za izgradnju dvodjelne školsko-sportske dvorane Gimnazije Bjelovar. Isto je potrebno za ishođenje građevne dozvole i izvođenje radova. Strateškim odredbama Ministarstva znanosti, obrazovanja i mladih cilj je povećati upisnost učenika u gimnazijske programe. Gimnazija Bjelovar je među ostalim upisala i smjer Sportske gimnazije te je shodno tome izgraditi pripadajuću dvodijelnu školsko-sportsku dvoranu. Za istu se izrađuje Glavni i Izvedbeni projekt temeljem kojeg će se provesti Javna nabava za izvođenje radova. Na isto se u 2025. godini planira utrošiti 2.000.000,00 EUR.

SANACIJA I REKONSTRUKCIJA KUPOLE GIMNAZIJE BJELOVAR

Projekt sanacije i rekonstrukcije krovne kupole Gimnazije Bjelovar je prijavljen na Javni poziv Ministarstva kulture i medija, a temeljem činjenice da je zgrada Gimnazije Bjelovar zaštićeno kulturno dobro. Provedeni su istražni radovi kako bi se utvrdilo postojeće stanje kupole i shodno tome definirali potrebni radovi za sanaciju iste. Planirana sredstva odnose se na trošak projektno-tehničke dokumentacije i izvođenje radova prema troškovniku. Na isto se planira utrošiti 197.000,00 EUR.

DOM ŠKOLSKOG CENTRA ČAZMA

Planirana sredstva u iznosu od 102.031,00 eura odnose se na troškove izrade projektno tehničke dokumentacije potrebne za izgradnju Doma školskog centra Čazma. Od strane Ministarstva znanosti i obrazovanja odobreno je 90%-no sufinanciranje, a preostalih 10% osigurati će škola iz vlastitih sredstava.

DOGRADNJA DOMA ZA STARIJE OSOBE BJELOVAR

Planirana sredstva u iznosu 300.000,00 eura odnose se na izradu projektno tehničke dokumentacije za dogradnju postojećeg objekta Doma za starije osobe Bjelovar te na ugradnju vatrodojave u objekte doma.

Dom je potrebno nadograditi zbog povećanja kapaciteta, a temeljem velikog interesa za smještaj starijih osoba.

EU PROJEKT: ŽUPANIJSKI SOCIJALNI PLAN BJELOVARSKO-BILOGORSKE ŽUPANIJE ZA RAZDOBLJE 2024.-2026.

Bjelovarsko – bilogorskoj županiji odobrena su sredstva za izradu Socijalnog plana Bjelovarsko-bilogorske županije. Ukupna vrijednost projekta je 67.109,06 eura, od čega su 63.753,61 eura (95%) bespovratna sredstva.

Projekt je prijavljen u okviru ograničenog (trajnog) poziva na dostavu projektnih prijedloga „Izrada županijskih socijalnih planova“ koji se financira iz Europskog socijalnog fonda plus (ESF+) u sklopu Operativnog programa „Učinkoviti ljudski potencijali 2021. – 2027.“.

Svrha projekta je izrada socijalnog plana za trogodišnje razdoblje (2024. do 2026.) te provedba edukacije za socijalno planiranje kako bi se unaprijedio sustav socijalne skrbi i povećala dostupnost socijalnih usluga.

Projektnim aktivnostima pružiti će se podrška Županiji u izradi Županijskog socijalnog plana temeljenog na analizi kapaciteta, dostupnosti pružatelja usluga, analizi potreba i specifičnim ciljevima razvoja socijalnih usluga s naglaskom na usluge za skupine u većem riziku od socijalne isključenosti. Također će se osnažiti stručnjaci, članovi Savjeta za socijalnu skrb i djelatnici Županije, za socijalno planiranje, provedbu i praćenje Županijskog socijalnog plana.

Radna verzija plana će se po izradi dati na javno savjetovanje, nakon čega će finalna verzija plana biti predložena za usvajanje Županijskoj skupštini.

Projekt je započelo potpisivanjem Ugovora o dodjeli bespovratnih sredstava u lipnju 2024. i trajati će 12 mjeseci, do lipnja 2025. godine.

ZAJEDNICA KULTURNO - UMJETNIČKIH UDRUGA

BJELOVARSKO BILOGORSKE ŽUPANIJE

Zajednica kulturno-umjetničkih udruga Bjelovarsko-bilogorske županije (ZKUUBBŽ) osnovana je 1998. godine s ciljem promicanja kulturno-umjetničkog amaterizma u Bjelovarsko-bilogorskoj županiji. Ona promiče i unaprjeđuje i koordinira rad udruženih članica, osigurava kvalitetu nastupa na državnoj razini organiziranjem županijskih manifestacija. Zadaća je Zajednice sačuvati nacionalnu kulturu, jezik i narodne običaje, izvoditi zavičajna ili nacionalna autorska djela te njegovati razinu umjetničkog stvaralaštva pojedinaca okupljenih u društva.

Cilj je sačuvati materijalnu i nematerijalnu baštinu koja nije obuhvaćena niti jednim drugim zakonskim i stručnim vidom, a odnosi se na tradicijsku kulturu tj. pjesmu, ples, običaje, stare zanate i vještine, ali i odjeću, obuću te rekvizite.

Kroz Zajednicu se ostvaruje autonomnost kulturnog amaterizma, a članovi Kolegija su stručni djelatnici koji predlažu smjernice rada Zajednice. Od samog početka Zajednica je član Hrvatskog sabora kulture te u ovom trenutku broji 39 udruga koje čine: amaterska kazališta, puhački orkestri, zborovi, likovne udruge te kulturno umjetnička društva. U proračunu Bjelovarsko – bilogorske županije za 2025. godinu osigurana su sredstva u iznosu 60.000,00 eura koja su namijenjena za održavanje smotri i seminara odnosno pokrivanje troškova selekcije, najmova, vođenja programa, uređenja dvorane, ugovore sa stručnim suradnicima, fotografiranje, troškove vidljivosti i sl. te za troškove putovanja predstavnika Bjelovarsko – bilogorske županije na državnim natjecanjima i festivalima. U 2025. godini održat će se 7 županijskih smotri:

24. SMOTRA AMATERSKIH KAZALIŠTA BBŽ

21. SMOTRA PUHAČKIH ORKESTARA BBŽ

22. SMOTRA DJEČJEG FOLKLORA BBŽ

25. SMOTRA IZVORNOG I KOREOGRAFIRANOG FOLKLORA BBŽ

4. SMOTRA TAMBURAŠKIH ORKESTARA I SASTAVA

26. SMOTRA ZBOROVA

17. SMOTRA MALIH VOKALNIH SASTAVA



U 2024. prema mišljenju selektora delegiranih od strane Hrvatskog sabora kulture na županijskim smotrama izabrani su predstavnici na čak 15 nacionalnih smotri, susreta i festivala nakon kojih se u Bjelovarsko bilogorsku županiju vratilo 10 nagrada iz područja: likovno i kazališno stvaralaštvo, zborovi, mali vokalni sastavi, tamburaški sastavi i izvorni folklor. Slični rezultati očekuju se i u 2025. godini.

REKONSTRUKCIJA I MODERNIZACIJA ZGRADE

MLINA DRUŽBE PERE KVRŽICE

Projekt rekonstrukcije i modernizacije zgrade mlina Družbe Pere Kvržice je u fazi izrade dokumentacije za preoblikovanje djela multimedijalnog postava. Cilj je razvijanje potencijala kulturnog turizma, a financijska sredstva nastojimo osigurati kroz prijave na EU fondove. U 2025. godini na isto se planira utrošiti 550.000,00 EUR.

UPRAVNI ODJEL ZA ZDRAVSTVO, DEMOGRAFIJU I MLADE

PROJEKT: „ZA NAJVEĆU VRIJEDNOST ZDRAVSTVENOG SUSTAVA –

LIJEČNIKE I MEDICINSKO OSOBLJE“

Bjelovarsko-bilogorska županija je za navedeni projekt u prosincu 2024. godine donijela novi Pravilnik o utvrđivanju kriterija i postupka za dodjelu subvencija zdravstvenim radnicima zaposlenima u Općoj bolnici ''Dr. Anđelko Višić'' Bjelovar, Domu zdravlja Bjelovarsko-bilogorske županije, Zavodu za hitnu medicinu Bjelovarsko-bilogorske županije, Zavodu za javno zdravstvo Bjelovarsko-bilogorske županije, Specijalnoj bolnici za medicinsku rehabilitaciju Daruvarske toplice i ZU Ljekarna Bjelovar.

U proračunu je osigurano 235.000,00 eura. Sredstva su namijenjena zdravstvenim radnicima zaposlenima u Općoj bolnici ''Dr. Anđelko Višić'' Bjelovar, Domu zdravlja Bjelovarsko-bilogorske županije, Zavodu za hitnu medicinu Bjelovarsko-bilogorske županije, Zavodu za javno zdravstvo Bjelovarsko-bilogorske županije, Specijalnoj bolnici za medicinsku rehabilitaciju Daruvarske toplice i ZU Ljekarna Bjelovar, kroz sljedeće mjere:

 subvencija kamata na stambene kredite, za doktore medicine, magistre farmacije, magistre medicinske biokemije, magistre logopedije, magistre psihologe i radne terapeute do 2.650,00 eura godišnje, po korisniku,

 subvencija troškova podstanarstva, za doktore medicine, magistre farmacije, magistre medicinske biokemije, magistre logopedije, magistre psihologe i radne terapeute do 400,00 eura bruto mjesečno, po korisniku,

 subvencija troškova stručnog usavršavanja i doškolovanja zdravstvenim djelatnicima, u visini do 50% iznosa stručnog usavršavanja / godišnje školarine, a maksimalno:

o do 2.650,00 eura bruto godišnje, za: doktore medicine, magistre farmacije, magistre medicinske biokemije, magistre logopedije, magistre psihologe i radne terapeute,

o do 1.990,00 eura bruto godišnje, za ostale zdravstvene radnike.

JAVNI POZIV

ZA DODJELU SUBVENCIJA ZA POTICANJE RJEŠAVANJA STAMBENOG PITANJA

MLADIH I MLADIH OBITELJI NA PODRUČJU BJELOVARSKO-BILOGORSKE ŽUPANIJE

Županija provodi trajno otvoren Javni poziv za dodjelu subvencija u okviru aktivnosti „Za mlade BBŽ“, a u cilju rješavanja stambenog pitanja, te povećanja standarda života i ostanka mladih osoba i mladih obitelji na području Bjelovarsko-bilogorske županije, za 2024. godinu i nadalje.



Mlade osobe i mlade obitelji s područja Bjelovarsko-bilogorske županije mogu ostvariti pravo na subvenciju kamata na stambene kredite. Mladom osobom u smislu ovog Javnog poziva smatra se punoljetan podnositelj zahtjeva, samac, koji u trenutku prijave na Javni poziv nije navršio 35 godina života, a vlasnik je ili suvlasnik nekretnine. Mladom obitelji u smislu ovog Javnog poziva smatra se podnositelj zahtjeva i njegov bračni ili izvanbračni drug i njihova djeca te pastorci i posvojenici, ako ih imaju, samohrani roditelj koji je podnositelj zahtjeva i dijete/djeca, pastorci i posvojenici, pod uvjetom da podnositelj zahtjeva nije navršio 35 godina života u trenutku prijave na Javni poziv, a vlasnik je ili suvlasnik nekretnine.

Stambenim kreditom u smislu ovog Javnog poziva smatra se namjenski kredit kojim se financira kupnja, izgradnja, dogradnja ili uređenje nekretnine (stana ili kuće) namijenjene za stanovanje.

Sredstva za provođenje Javnog poziva osiguravaju se u Proračunu Bjelovarsko-bilogorske županije. Planirana financijska sredstva ovog Javnog poziva za 2025. godinu iznose 200.000,00 eura, a u odnosu na 2024. godinu povećana su za 231%.

Bjelovarsko-bilogorska županija sufinancira kamate na stambene kredite mladih osoba u visini od 70% mjesečnog iznosa kamate na stambeni kredit, a najviše do 1.000,00 eura neto godišnje, po korisniku subvencije.

Bjelovarsko-bilogorska županija sufinancira kamate na stambene kredite mladih obitelji u visini od 100% mjesečnog iznosa kamate na stambeni kredit, a najviše do 1.500,00 eura neto godišnje, po korisniku subvencije.

Javni poziv je trajno otvoren do iskorištenja financijskih sredstava.

JAVNI POZIV

ZA FINANCIRANJE PROGRAMA/PROJEKATA UDRUGA OSOBA S INVALIDITETOM NA PODRUČJU BJELOVARSKO-BILOGORSKE ŽUPANIJE ZA 2025. GODINU

Cilj programa je dodjela namjenskih, bespovratnih novčanih sredstava udrugama osoba s invaliditetom.

Predmet Javnog poziva je dodjela financijskih sredstava u okviru aktivnosti „Unapređivanje kvalitete života osoba s invaliditetom“, a u cilju poboljšanja uvjeta života i rada osoba s invaliditetom.

Udruge osoba s invaliditetom mogu prijaviti programe/projekte koji se odnose na:

- Organiziranje i unaprjeđivanje izvaninstitucionalnih oblika skrbi za osiguravanje potpune uključenosti djece s teškoćama u razvoju i osoba s invaliditetom u lokalnu/društvenu zajednicu,

- Osiguranje mobilnosti djece s teškoćama u razvoju i osoba s invaliditetom,

- Unaprjeđivanje zdravlja djece s teškoćama u razvoju i osoba s invaliditetom,

- Promicanje i osiguranje zaštite prava, zaštitu od nasilja i diskriminacije te podizati razinu svijesti o pravima osoba s invaliditetom i djece s teškoćama u razvoju,

- Poticanje i omogućavanje sudjelovanja djece s teškoćama u razvoju i osoba s invaliditetom u javnom životu, kulturi i sportu.

Ukupna planirana financijska sredstva ovog Javnog poziva, osigurana u Proračunu Bjelovarsko-bilogorske županije za 2025. godinu, iznose 30.000,00 eura.

PROJEKT: UREĐENJE ZGRADE „ŠKOLSKOG DISPANZERA“ DOMA ZDRAVLJA BBŽ U DARUVARU – 2. FAZA

Navedeni projekt nastavak je projekta obnove zgrade „Školskog dispanzera“ u Daruvaru. Prijavljen je na Poziv za iskaz interesa za financiranje projekata prema Programu podrške regionalnom razvoju. Radovi obuhvaćaju uređenje unutarnjeg prostora zgrade „Školskog dispanzera“ Doma zdravlja BBŽ, Ispostava Daruvar, na adresi Petra Svačića 48, Daruvar, a uključuju građevinsko-obrtničke radove, radove vodovoda i kanalizacije, elektro radove, strojarske radove te stručni nadzor radova.

Ukupna vrijednost projekta je 90.602,13 eura, od čega Ministarstvo regionalnoga razvoja i fondova Europske unije sufinancira projekt u iznosu od 50.000,00 eura.

Ugovor o financiranju potpisan je 18. travnja 2024. godine, a rok za završetak svih projektnih aktivnosti je najkasnije do 30. travnja 2025. godine. Radovi su započeli u 2024. godini, završetak radova planiran je u veljači 2025. godine.

PROJEKT: ADAPTACIJA PROSTORA AMBULANTI DOMA ZDRAVLJA BBŽ U SIRAČU

Bjelovarsko-bilogorska županija provodi projekt adaptacije prostora ambulanti Doma zdravlja BBŽ u Siraču, prijavljen na Poziv za iskaz interesa za financiranje projekata prema Programu podrške brdsko-planinskim područjima. Radovi obuhvaćaju adaptaciju prostora ambulanti Doma zdravlja BBŽ u Siraču i ulaganje u obnovu dotrajalih instalacija predmetnih ambulanti, na adresi Stjepana Radića 120, Sirač, a uključuju građevinsko-obrtničke radove, radove vodovoda i kanalizacije, elektro radove, strojarske radove te stručni nadzor radova.

Ukupna vrijednost projekta je 61.294,76 eura, od čega Ministarstvo regionalnoga razvoja i fondova Europske unije sufinancira projekt u iznosu od 44.000,00 eura.

Ugovor o financiranju potpisan je 18. travnja 2024. godine, a rok za završetak svih projektnih aktivnosti je najkasnije do 30. travnja 2025. godine. Radovi su započeli u 2024. godini, završetak radova planiran je u siječnju 2025. godine.

PROJEKT: UREĐENJE PROSTORA RTG-A I SUFINANCIRANJE NABAVE RTG UREĐAJA ZA ISPOSTAVU DZ BBŽ U GAREŠNICI

Planira se sufinanciranje Ministarstva zdravstva nabave digitalnog RTG uređaja za ispostavu Doma zdravlja BBŽ u Garešnici. Procijenjena vrijednost RTG uređaja je 183.025,00 eura s PDV-om, a procijenjena vrijednost uređenja prostora RTG-a je 100.000,00 eura s PDV-om.

Projekt je započeo u 2024. godini izradom projektno-tehničke dokumentacije, a uređenje prostora i nabava uređaja provest će se u 2025. godini. Županija će s iznosom od 120.000,00 eura financirati uređenje prostora te sufinancirati nabavu RTG uređaja.

PROJEKT: UNAPRJEĐENJE PONUDE LJEČILIŠNOG I WELLNESS TURIZMA DARUVARSKIH TOPLICA KROZ RAZVOJ TURISTIČKIH PROIZVODA VISOKE DODATNE VRIJEDNOSTI

Cilj projekta je unaprjeđenje kvalitete, raznovrsnosti i atraktivnosti turističke ponude prijavitelja kroz razvoj i prilagodbu turističke infrastrukture i sadržaja u skladu s EU standardima zaštite okoliša koji doprinose zelenoj i digitalnoj tranziciji turističkih proizvoda. Realizacija projekta doprinijeti će održivom razvoju turizma tijekom cijele godine u Daruvarskim toplicama ako turističkoj destinaciji.

Ciljne skupine obuhvaćene projektom su domaći turisti, gospodarski subjekti iz turističkog i ugostiteljskog sektora te nezaposlene osobe s lokalnog područja.

Svrha projekta je povećati raznovrsnost i obujam ponude lječilišnog i wellness turizma Daruvarskih toplica i to rekonstrukcijom, obnovom, izgradnjom i opremanjem infrastrukture te uvođenjem inovativnih, atraktivnih i održivih turističkih proizvoda i usluga. Lokalna zajednica dobit će wellness i rekreacijske sadržaje koji će privlačiti stanovništvo svih dobnih skupina da provode vrijeme na aktivan način uz brigu o zdravlju. Niz zabavnih atrakcija (bazeni, VR sadržaji itd.) privlačit će djecu i mlade različitih uzrasta, čime se pozitivno utječe na cilj privlačenja djece i mladih da se bave tjelesnom aktivnošću. Izgradnjom novih bazena otvaraju se mogućnosti povećanja broja korisnika unaprjeđenjem postojećih projekata te dodavanjem novih sadržaja. Uvođenje novih sadržaja obogatit će ponudu Daruvarskih toplica te će postati zanimljivija većem rasponu populacije.



Rezultati projekta bit će vidljivi kroz izgrađenu i rekonstruiranu turističku infrastrukturu s dodatnim kapacitetima za energiju iz obnovljivih izvora; povećanu razinu energetske učinkovitosti i okolišne održivosti turističke infrastrukture Daruvarskih toplica; povećanom razinom digitalizacije poslovnih procesa; povećanom razinom digitalizacije sadržaja i usluga Daruvarskih toplica; povećanje broja zaposlenih djelatnika; poboljšanim znanjima i kompetencijama postojećih i novih djelatnika. Kroz ulaganje u zelenu i digitalnu tranziciju i podizanje kvalitete turističke ponude destinacije doprinijet će se povećanju raznovrsnosti turističke ponude u kontinentalnoj Hrvatskoj, smanjiti prekomjerni turizam u najrazvijenijim turističkim područjima te potaknuti gospodarski oporavak i zapošljavanje lokalnog stanovništva.

Dodatnim sadržajima Daruvarske toplice postat će turistički još privlačnija destinacija. Povećanjem broja posjeta, doći će i do povećanja broja noćenja na području grada i županije, porasta potrošnje u lokalnim ugostiteljskim objektima i porasta potražnje za proizvodima lokalnih proizvođača.

Ukupni prihvatljivi troškovi projekta iznose 13.572.414.48 eura, od čega je 13.196.210,77 eura bespovratnih sredstava. Radovi su započeli u prosincu 2024. godine, a predviđeni završetak radova i opremanja je u veljači 2026. godine.

PROJEKT: BUDI SVOJ

Projekt „Budi svoj“ je program čije su aktivnosti usmjerene na zaštitu mentalnog zdravlja i prevenciju ovisnosti.

Pokrenuli su ga stručnjaci Odjela za zaštitu mentalnog zdravlje i prevenciju ovisnosti Zavoda za javno zdravstvo Bjelovarsko-bilogorske županije u suradnji s partnerskim udrugama i stručnim suradnicima predavačima.

Kontinuirano se provodi od 2014. godine u vrtićima i srednjim školama Bjelovarsko-bilogorske županije pod pokroviteljstvom Ministarstva zdravstva Republike Hrvatske i uz podršku Bjelovarsko-bilogorske županije. 

Zavod za javno zdravstvo Bjelovarsko-bilogorske županije, kao ustanova nositelj projekta, je s Ministarstvom zdravstva Republike Hrvatske 2024. godine sklopila ugovor o financijskoj potpori kroz tri godine provedbe projekta u iznosu od 150.000,00 eura.

Ciljevi projekta su poboljšanje kvalitete života, usvajanje zdravih i konstruktivnih stilova života, aktivno mijenjanje štetnih stavova i navika, smanjenje zdravstvenih i socijalnih rizika vezanih za ovisnost i ovisničko ponašanje, podizanje razine samosvijesti o odgovornosti u očuvanju vlastitog i tuđeg zdravlja te senzibilizacija građana, stručnjaka i predstavnika lokalne zajednice na problem ovisnosti koji je globalni problem suvremenog društva i zahtjeva međusobnu kontinuiranu suradnju.

Projekt svojim aktivnostima (psihoedukativna predavanja i interaktivne radionice, psihološka podrška, fokus grupe, edukacija edukatora) obuhvaća učenike prvih razreda srednjih škola Bjelovarsko-bilogorske županije, njihove roditelje i nastavnike te odgajatelje i roditelje djece vrtićke dobi u dječjim vrtićima Bjelovarsko-bilogorske županije.

PROJEKT: ENERGETSKA OBNOVA ISPOSTAVE

DOMA ZDRAVLJA BBŽ U GAREŠNICI

Projekt energetske obnove prijavljen je na poziv Energetska obnova zgrada javnog sektora Nacionalnog plana oporavka i otpornosti (NPOO).

Energetska obnova ima za cilj doprinos održivom korištenju energije, odnosno doprinos zaštiti okoliša i održivosti resursa. Projektom je predviđena sveobuhvatna obnova koja obuhvaća mjere unapređenja postojećeg stanja zgrade te osim mjera energetske obnove zgrade uključuje mjere povećanja sigurnosti u slučaju požara, mjere za osiguravanje zdravih klimatskih uvjeta i mjere za unapređenje ispunjavanja temeljnih zahtjeva mehaničke otpornosti i stabilnosti zgrade.

Ugovor o dodjeli bespovratnih sredstava potpisan je u kolovozu 2024. godine između Ministarstva prostornoga uređenja, graditeljstva i državne imovine (Tijelo nadležno za komponentu/inicijativu), Fonda za zaštitu okoliša i energetsku učinkovitost (Provedbeno tijelo) i Doma zdravlja Bjelovarsko-bilogorske županije (Korisnik bespovratnih sredstava Mehanizma za oporavak i otpornost).

Ukupna vrijednost projekta iznosi 1.305.632,21 euro. Ukupni prihvatljivi troškovi iznose 1.197.376,07 eura, od čega bespovratna sredstva iznose 959.127,02 eura.

Razdoblje provedbe Projekta je od 01. rujna 2023. godine, do završetka svih predmetnih aktivnosti, a traje 24 (dvadesetčetiri) mjeseca od dana sklapanja Ugovora.

Provedba projekta Energetske obnove Ispostave Doma zdravlja u Garešnici rezultirat će uštedom godišnje potrebne toplinske energije za grijanje i uštedom godišnje primarne energije uz smanjenje emisija CO2.

Projektom će se obnoviti ovojnica zgrade, zamijeniti postojeći tehnički sustavi i oprema za grijanje, ugraditi obnovljivi izvori energije (dizalica topline), ugraditi fotonaponski sustav za proizvodnju električne energije, zamijeniti unutarnja rasvjeta učinkovitijom, ugraditi dizalo kao osiguranje pristupačnosti osobama s invaliditetom i smanjene pokretljivosti, urediti parkiralište za bicikle, povećat će se potresna otpornost zgrade te će se povećati sigurnost u slučaju požara ugradnjom vatrodojave i protupožarnog tipkala.

PROJEKT: ENERGETSKA OBNOVA – ISPOSTAVA GRUBIŠNO POLJE

Agencija za pravni promet i posredovanje nekretninama (APN) kao provedbeno tijelo programa energetske obnove zgrada javnog sektora raspisala je 2022. godine, Poziv za iskaz interesa za prijavu zgrada javnog sektora za: Energetsku obnovu zgrada javnog sektora ugovaranjem energetske usluge uz korištenje bespovratne financijske pomoći

Energetska obnova, odnosno zelena tranzicija zgrade podrazumijeva primjenu mjera u svrhu poboljšanja energetskih svojstava zgrade, a odnosi se na smanjenje potrošnje energije za grijanje i hlađenje do najmanje 50%, smanjenje emisije CO2 te povećano iskorištenje energije iz obnovljivih izvora.

APN je proveo javnu nabavu za pružanje energetske usluge u svrhu energetske obnove zgrade Doma zdravlja BBŽ, ispostava Grubišno Polje. Sklopljen je ugovor za pružanje energetske usluge u vrijednosti 1.579.671,20 eura bez PDV-a, odnosno 1.974.589,00 eura s PDV-om. Od toga bespovratna sredstva naknade za energetsku uslugu do završetka energetske obnove iznose 569.671,20 eura bez PDV-a, a Dom zdravlja će kroz razdoblje ostvarenja uštede tijekom 10 godina plaćati naknadu za energetsku uslugu energije u iznosu od 101.000,00 eura bez PDV-a godišnje.

Ugovor je sklopljen na 11 godina i 10 mjeseci, a radovi moraju završiti najkasnije do 31.03.2026. godine. Razdoblje ostvarenja ušteda iznosi 10 godina.

PROJEKT: ENERGETSKA OBNOVA – ISPOSTAVA DARUVAR

Agencija za pravni promet i posredovanje nekretninama (APN) kao provedbeno tijelo programa energetske obnove zgrada javnog sektora raspisala je 2022. godine, Poziv za iskaz interesa za prijavu zgrada javnog sektora za: Energetsku obnovu zgrada javnog sektora ugovaranjem energetske usluge uz korištenje bespovratne financijske pomoći

Energetska obnova, odnosno zelena tranzicija zgrade podrazumijeva primjenu mjera u svrhu poboljšanja energetskih svojstava zgrade, a odnosi se na smanjenje potrošnje energije za grijanje i hlađenje do najmanje 50%, smanjenje emisije CO2 te povećano iskorištenje energije iz obnovljivih izvora.

APN je proveo javnu nabavu za pružanje energetske usluge u svrhu energetske obnove zgrade Doma zdravlja BBŽ, ispostava Daruvar. Sklopljen je ugovor za pružanje energetske usluge u vrijednosti 2.195.180,00 eura bez PDV-a, odnosno 2.743.975,00 eura s PDV-om. Od toga bespovratna sredstva naknade za energetsku uslugu do završetka energetske obnove iznose 805.180,00 eura bez PDV-a, a Dom zdravlja će kroz razdoblje ostvarenja uštede tijekom 10 godina plaćati naknadu za energetsku uslugu energije u iznosu od 139.000,00 eura bez PDV-a godišnje.

Ugovor je sklopljen na 11 godina i 10 mjeseci, a radovi moraju završiti najkasnije do 31.03.2026. godine. Razdoblje ostvarenja ušteda iznosi 10 godina.

**KONTAKT**

**ADRESA*:*** *BJELOVARSKO – BILOGORSKA ŽUPANIJA****,*** *DR. ANTE STARČEVIĆA 8****,***

***4****3000 BJELOVAR*

**OIB*:*** *12928625880*

**CENTRALA:***043/221-900*

**FAX*:*** *043/244-450*

**RADNO VRIJEME *:*** *PONEDJELJAK – PETAK, 07h – 15h*

**WEB STRANICE:** [*https://bbz.hr/*](https://bbz.hr/)*, https://bbz.hr/kontakt*

**POVEZNICA:** *https://bbz.hr/zupanijska-uprava/proracun-bjelovarsko-bilogorske-zupanije-vodic-za-gradane*

**VAŠ PRIJEDLOG ZA PRORAČUN 2025.**

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯